Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 50

1. Ebben a közleményben az Európai Közösségek Bizottsága az Európai Gazdasági Közösséget létrehozó Szerzõdés 85. cikkének (1) bekezdésével kapcsolatos alvállalkozói megállapodásokat illetõen közli álláspontját. E megállapodástípus olyan modern munkamegosztást hoz létre, amely mérettõl függetlenül minden vállalkozást egyaránt érint, de amely különösen a kis- és középvállalkozások számára nyújt fejlõdési lehetõségeket. A Bizottság úgy ítéli meg, hogy önmagukban véve nem tartoznak a 85. cikk (1) bekezdésében megfogalmazott tilalom hatálya alá azok a megállapodások, amelyek alapján egy cég — amelyet „megbízónak” nevezünk — egy harmadik féltõl származó korábbi megrendelés alapján vagy attól függetlenül, egy másik cégre — amelyet „alvállalkozónak” nevezünk — bízza a megbízó utasításai szerinti áruk elõállítását, szolgáltatások nyújtását vagy munka elvégzését, amelyet a megbízó részére vagy az õ nevében kell elvégezni. Bizonyos alvállalkozói megállapodásoknak a megbízó utasításai szerinti teljesítése érdekében az alvállalkozónak esetleg sajátos technológiát vagy berendezéseket kell igénybe vennie, amelyekrõl a megbízónak kell gondoskodnia. A szóban forgó technológia vagy berendezés gazdasági értékének védelmében a megbízó szükségesnek tarthatja, hogy a megállapodás végrehajtásához szükséges mértékre korlátozza ezeknek az alvállalkozó részérõl történõ használatát. Felmerül a kérdés, hogy e korlátozások a 85. cikk

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes